Διερεύνηση της μελλοντικής αξίας αναψυχής από την ανάπλαση του Άλσους της Νέας Κρήνης
Creators: name: Στεργίου, Δήμητρα Λιβερίου
Publisher: name: Aristotle University of Thessaloniki
Year: 2018
Subjects: Ανάπλαση
Αναψυχή
Αξία
Redevelopment
Recreation
Value

description: Στις σύγχρονες πόλεις, η έλλειψη χώρων πρασίνου αποτελεί πρόβλημα μείζονος σημασίας. Ο άνθρωπος είναι άρρηκτα συνδεδεμένος με το πράσινο και γενικότερα με το φυσικό περιβάλλον. Γι’ αυτό, η παρουσία χώρων πρασίνου εντός των πόλεων κρίνεται επιτακτική. Η αρμονική σχέση ανάμεσα στο φυσικό πράσινο στοιχείο και τεχνητό γκρίζο της πόλης είναι βασική προϋπόθεση για την προώθηση της αειφόρου - βιώσιμης ανάπτυξης. Τα ποικίλα οφέλη που προσφέρει το αστικό πράσινο, αποτελούν πλεονέκτημα τόσο για τους κατοίκους, όσο και για τις συνθήκες του αστικού περιβάλλοντος. Για την μέγιστη απολαβή αυτών των ωφελειών, απαραίτητος είναι ο ορθολογικός σχεδιασμός καθώς και ένα ολοκληρωμένο πλάνο διαχείρισης των αστικών χώρων πρασίνου/ αναψυχής. Στην παρούσα διπλωματική εργασία αρχικά αποσαφηνίστηκε η σημασία και η έννοια των αστικών χώρων πρασίνου/αναψυχής, αναλύοντας την ευεργετική τους σημασία στην βιωσιμότητα των πόλεων. Στη συνέχεια, με αφορμή την ανεπάρκεια της υφιστάμενης κατάστασης του Άλσους της Νέας Κρήνης, διερευνήθηκε η μελλοντική αξία της αναψυχής μέσω της ανάπλασης του με τη χρήση της μεθόδου της εξαρτημένης αξιολόγησης. Τα αποτελέσματα παρουσίασαν ιδιαίτερο ενδιαφέρον δεδομένου ότι ο βαθμός της περιβαλλοντικής ευαισθησίας των κατοίκων του Δήμου Καλαμαριάς ήταν εξαιρετικά υψηλός, καθώς και η διάθεση οικονομικής συνεισφοράς τους. Έτσι ακολούθησε μια σειρά προτάσεων και μέτρων αντιμετώπισης για την βέλτιστη αξιοποίηση του χώρου, μέσω μιας ολοκληρωμένης αναδιαμόρφωσης, ικανής να υποστηρίξει την αναβάθμιση της ποιότητας ζωής των κατοίκων καθώς και την αειφόρο εξέλιξη του Άλσους της Νέας Κρήνης και κατ’ επέκταση της ευρύτερης περιοχής
description: In modern cities, the lack of green spaces is a problem of great importance. Man is inextricably linked to the green and to the natural environment in general. For this reason, the presence of green spaces within cities is imperative. The harmonious relationship between the natural green element and the artificial gray of the city is a basic precondition for the promotion of sustainable development. The various benefits of urban green are an asset for both residents and the urban environment itself. To maximize these benefits, rational planning and a comprehensive management plan for urban green / leisure areas are essential. This diploma thesis initially clarified the importance and concept of urban green / leisure spaces, analyzing their beneficial impact, and importance towards achieving sustainability in cities. Then, taking the inadequacy of the existing state of the Nea Krini Grove into account, the future value of recreation was researched through its redevelopment using the dependent assessment method. The results were of particular interest as the degree of environmental sensitivity of the inhabitants of the Municipality of Kalamaria was extremely high, as was the allocation of their financial contribution. Those results were followed by a series of proposals and measures to optimize the use of the site through an integrated redevelopment capable of supporting the residents’ upgrade of life quality, as well as the sustainable development of the Nea Krini Grove and, thus, of the wider region